
Rhagair
Mae Ysgol Y, yn ysgol Gymraeg yng nghymoedd Caerffili. Mae’r ysgol wedi sefydlu adran Ieithoedd Tramor Modern arloesol sydd yn addysgu Ffrangeg a Sbaeneg yng Nghyfnod Allweddol 3,4 a 5. Mae gan yr adran cynorthwyydd Tsieinëeg sydd yn addysgu Mandarin i rai dosbarthiadau yng Nghyfnod Allweddol 3. Erbyn heddiw, mae’r adran wedi cymryd rhan mewn gwahanol brosiectau ieithyddol ac o ganlyniad mae niferoedd uchel o ddisgyblion yn astudio iaith am TGAU neu lefel A. (Norbert, 2000) Yn ystod fy nghyfnod arsylwi yn Ysgol Y, sylweddolais i fod un o’r elfennau pwysicaf yr adran yw ynganu. Mae’r adran Ieithoedd Tramor Modern yn treulio amser ar addysgu’r disgyblion sut i ynganu yn gywir, gan addysgu’r rheolau allweddol yn ystod y flwyddyn academaidd i bob blwyddyn. (Pachler and Field, 2002)
O ganlyniad, dewisais i ymchwilio sut i godi safon a gwella ynganiad Sbaeneg y disgyblion; gan fod yr ysgol wedi darparu dosbarthiadau Sbaeneg blwyddyn 9 i mi fel rhan o fy amserlen. Y syniad to ôl yr ymchwiliad yw i efrydu a gweithio gyda dosbarth a oedd heb unrhyw ddealltwriaeth o reolau ynganu Sbaeneg i allu gweld os ydy’r fath yma o addysgu yn gweithio. Mae’r ymchwiliad hon yn bwriadu ateb os ydy addysgu synau penodol Sbaeneg yn gwella ynganiad y disgyblion gyda chymorth technolegol. Nod yr ymchwiliad yw darganfod os yw’r technegau ddefnyddiais i rhwng y rhagbrawf ac ôl-brawf yn codi safon disgyblion wrth iddyn nhw adrodd geiriau penodol yn Sbaeneg. (Cymru, 2008)
Adolygiad o’r llenyddiaeth  
Dengys y Cwricwlwm Cenedlaethol Cymru ynghylch Ieithoedd Tramor Modern fod disgyblion angen gweithio ar ‘ddatblygu eu sgiliau TGCh trwy ddarganfod, datblygu, creu a chyflwyno gwybodaeth a syniadau.’ Clymwyd hwn gyda’r syniad o ddefnyddio’r wefan Quizlet i gefnogi’r addysgu o’r lliwiau yn y gwersi rhwng y profi. Mae’r cwricwlwm yn amlinellu’r pwysigrwydd o ddefnyddio ‘ystod eang o offer a meddalwedd’, mae hyn yn cysylltu i’r defnydd o’r iPads a Quizlet gyda’r dosbarth gan eu bod erioed wedi defnyddio’r wefan or blaen i atgyfnerthu ynganu. Bwriad defnyddio TGCh mewn ieithoedd modern tramor yw i gyfathrebu a rhannu gwybodaeth gydag eraill. Wrth ymarfer y cardiau fflach gyda phartner, mae’r disgyblion yn cyfathrebu ac yn rhannu gwybodaeth. Mae’r ymchwiliad, o ganlyniad, yn ymateb i ofynion y fframwaith cymhwysedd digidol o fewn Cyfnod Allweddol 3. (Cymru, 2008)
Yn ogystal, mae’r cwricwlwm yn gofyn i ddisgyblion Cyfnod Allweddol 3 gweithio ar ddatblygu sgiliau llafaredd, mae cywirdeb iaith sef ynganu yn elfen o’r sgil hwn. Yn yr un modd, mae rhaid iddyn nhw ategu’r sgiliau hynny yn Saesneg ac yn Gymraeg. Wrth addysgu’r lliwiau, roeddwn i wedi gwahanu’r synau penodol ac eu addysgu trwy gysylltu nhw gyda synau roedd y disgyblion yn gyfarwydd gyda yn barod yn Gymraeg neu yn Saesneg. Mae’r cwricwlwm yn ategu fod y dysgwyr am ddysgu am elfennau sydd yn debyg ac yn wahanol rhwng ieithoedd eraill a’i ieithoedd brodorol. Wrth ddarllen, gwelir fod yr ymchwil yn seiliedig ar ffactorau o’r cwricwlwm cenedlaethol a gan hynny, mae’n datblygu sgiliau hanfodol y disgyblion. (Cymru, 2008)
Wrth feddwl am syniadau i ymchwilio, trafodais i gyda’r pennaeth adran sef fy uwch fentor yn Ysgol Y. Gofynnais iddi hi, beth yn ei farn personol oedd elfennau pwysicaf yr adran Ieithoedd Tramor Modern? Atebodd gyda’r dau elfen rwyf yn astudio, ynganu a’r defnydd o dechnoleg; cyfyngais i’r ddau elfen at ei gilydd i greu fy nghwestiwn. I allu profi ac addysgu’n effeithiol, roedd darllen a chreu cefndir o wybodaeth o lenyddiaeth sy’n seiliedig ar ynganu a thechnoleg yn hanfodol. Mae ynganu yn elfen adnabyddus wrth dysgu neu addysgu iaith a mae nifer o lenyddiaeth wedi eu seilio arno. Yn yr un modd, mae technoleg yn rhywbeth sydd yn fwy newydd i ieithoedd. (Britland, 2018)
Edrychais i ar lenyddiaeth addysgiadol a chyffredinol ynghylch ieithoedd modern tramor, ac yn ychwanegol edrychais i ar lenyddiaeth oedd yn sôn am ddisgyblion dwyieithog. I mi, mae’r ffaith fod disgyblion y dosbarth sydd ynghlwm a’r ymchwiliad yn disgyblion dwyieithog. Mae Ysgol Y, yn ysgol Gymraeg felly mae gan y dysgwyr dau iaith rhugl, ac erbyn y flwyddyn yma mae’r disgyblion wedi dysgu trydydd iaith sef Ffrangeg. Mae Sbaeneg i’r dosbarth hwn yn y pedwaredd iaith i ddysgu. O ganlyniad, roedd rhaid i’r llenyddiaeth a defnyddiais i gysylltu yn berthnasol i fy nisgyblion amlieithog. 
Yn y lenyddiaeth, trafodir fod ymarferion ynganu yn dilyn gweithgareddau gwrando yn naturiol, mae mwyafrif o ddysgwyr yn dysgu i swnio megis eu cyfoedion yn chwim, a fel arfer dydy ynganu ddim yn pryder am hir. Dwedir fod oedran yn elfen bwysig i sut mae acen dysgwr yn datblygu a phryd maent yn dysgu’r iaith newydd yn eu bywydau. Fel arfer yn draddodiadol, os nad ydy ynganiad unigolyn yn hollti ei gyfathrebiad neu dealltwriaeth mae’n well i dreulio amser ar ramadeg yn lle addysgu synau penodol. Ar y llaw arall, os mae ynganiad dysgwyr yn amharu a’r ystyr ei hiaith, mae gweithgareddau i wella a datblygu’r acen a’r ynganiad gywir yn bwysig. (Gibbons, 1993)
Siaradir am yr effaith o ddisgybl yn cydnabod tonyddiaeth a phwyslais yr iaith cyn iddyn nhw dysgu i gydnabod synau penodol, os ydy unigolyn yn dysgu sut mae tonyddiaeth a phwyslais yn gweithio bydd ynganu synau penodol yn hawsach iddyn nhw i ddysgu. Dwedir fod angen cofio fod gwahanol tonyddiaeth a phwyslais gyda phob iaith, felly mae’n hanfodol o bwysig i gyfeirio at hyn wrth addysgu iaith newydd. Syniadau a thrafodir yw bwysigrwydd o fodeli a chanolbwyntio ar bwysleisiau sydd yn digwydd o fewn gyfres o eiriau. Mae addysgu synau sydd yn achosi problemau i gyfathrebiad iaith yn angenrheidiol, gan hynny penderfynais i ganolbwyntio ar synau penodol Sbaeneg sydd yn gwahanol ac yn bwysig i’r iaith. Hefyd, mae hi’n bwysig cofio fod angen i’r synau cael eu defnyddio ac i’r disgyblion cael eu hatgoffa wrth weld y synau penodol o fewn pob gair yn yr iaith darged. (Gibbons, 1993)
Darganfyddir fod disgyblion yn trafferthu i gysylltu synau tebyg gyda llythrennau gwahanol, er enghraifft mae’r ‘v’ yn Sbaeneg yn swnio megis ‘b’ yn Gymraeg a Saesneg, mae’r ‘j’ yn Sbaeneg yn swnio fel ‘ch’ yn Gymraeg. Trafodir fod dysgwyr yn trafferthu i wneud gysylltiad rhwng y synau tebyg gan fod y llythrennau yn edrych yn wahanol. Dengys y lenyddiaeth fod disgyblion amlieithog yn fwy debygol o siarad iaith newydd gyda acen tramor i gymharu a phlant uniaith. Gan hynny, mae’n fwy tebygol o ddysgwyr amlieithog i drio ynganiad gywir na phlentyn uniaith. Mae’n bwysig canolbwyntio ar y synau sydd yn debyg o fewn mwy nag un iaith, gan fod disgyblion wedyn yn fwy debygol i greu gynnydd. (Cunningham-Andersson, 2011)  
Yn ychwanegol, mae dysgu neu addysgu ynganu yn wahanol i sut y rydym yn addysgu neu dysgu gramadeg neu geirfa. Y gwahaniaeth amlwg yw’r ffaith ein fod angen wrth ynganu i ymglymu’r cof, y prosesau gwybyddol a hefyd yr angen i ddefnyddio’r gallu i gymryd mantais o ein synhwyrau. Mae hyn yn ofyn am hyfforddiant i allu rheoli ein tannau llais. Mae’r nifer o lafariaid yn newid o un iaith i’r llall, hefyd mae yna niferoedd wahanol o gytseiniaid. Mae’r llythrennau hyn yn creu geiriau a frawddegau mae’r disgyblion angen ddweud i allu siarad yr iaith. Gyda hyn mae yna dau canlyniad, o ynganiad ac acen gwan mae diffyg cyfathrebu yn ymddangos ac yn amharu a’r ystyr geiriau a frawddegau. Yn ail, mae’r angen i ddysgu’r rheolau o ynganu i gymharu a gramadeg a geirfa yn dechrau yn gynnar yn y broses o addysgu iaith. (Grauberg, 1997)
Dros y blynyddoedd mae strwythurau a thechnegau addysgu a dysgu ynganiad wedi datblygu ac esblygu, yn gynnar, roedd ieithoedd yn cael eu addysgu trwy’r defnydd o ffoneg a wedyn tua’r 1990au roedd defnydd uchel o’r iaith darged yn gyffredin yn y dosbarth Ieithoedd Tramor Modern. O ddarllen, dysgais fod ffurf wahanol o addysgu a dysgu rheolau ynganiad iaith, a gan fod yr adran yn defnyddio drilio a gwahanu synau penodol, dewisais i ddefnyddio’r arferion hyn. Fy rhesymau am hyn yw bod y disgyblion, fel plant amlieithog ddim yn gyfarwydd a’r system ffonetig oherwydd dydyn nhw erioed wedi defnyddio’r strategaeth hon. Yn ogystal, mae’r defnydd o’r iaith darged yn uchel o fewn yr adran Ieithoedd Tramor Modern, dydyn nhw ddim yn defnyddio 100% tan i’r disgyblion bod ynghlwm a Lefel A. Yn bersonol, roeddwn i am ddilyn arferion yr adran i sicrhau fod strwythur cyffredin i’r addysgu er mwyn cadw trefn gyfforddus. (Grauberg, 1997)
Mynegir fod ynganu yn rhywbeth gorfforol, mae angen hyfforddi’r corff i wybod sut i greu y synau penodol wrth ddweud geiriau mewn iaith newydd. Gellir dangos lluniau o beth yn union mae’r ceg a thafod yn gwneud wrth ynganu. Defnyddir cannoedd o gyhyrau wrth greu siapiau gwahanol i gynhyrchu’r synau pwysig i allu cyfathrebu mewn iaith anghyfarwydd. Hyd yn oed fod yr un llythrennau neu’r un defnydd o acenion o fewn y iaith darged a’r ieithoedd brodorol, ond mae’r bosibilrwydd fod yr ynganiad yn wahanol yn fawreddog. Ar ran llythrennau gyda acenion, mae’n bosib fod y disgyblion yn gyfarwydd ar sut maent yn edrych ond dydyn nhw ddim yn sicr am sut maent yn swnio. O fewn yr iaith Saesneg does dim acenion, ond serch hynny mae acenion yn yr iaith Gymraeg. Mae’r tebygolrwydd fod y disgyblion yn cydnabod synau yr acenion yn Sbaeneg yn isel, oherwydd yn fy marn i maent yn anghofio gwneud cysylltiadau rhwng un iaith a’r llall. (Grauberg, 1997)
I grynhoi mae’n hanfodol fod dysgwyr yn dysgu sut i ynganu’r llafariaid a swyddogaeth sillafau yn bwysfawr i siaradwyr brodorol o Saesneg. Dwedir fod synau y llafariaid yn yr elfen fwyaf arwyddocaol o fewn iaith, gan hynny os yw’r disgyblion yn hyderus gyda’r defnydd o’r llafariaid a sut i’w ddweud yn gywir ar lafar yn dechreuad da. Trafodir dylanwad geiriau cytras, geiriau cytras yw geiriau sydd yn edrych neu yn swnio’n debyg mewn mwy nag un iaith. Mae geiriau cytras yn werthfawr ar ran addysgu sut i lefaru, mae disgyblion yn ymateb yn gadarnhaol i rywbeth maent yn ddeall neu yn gwybod yn barod. (Grauberg, 1997)
Ffactor o ruglder mewn ieithoedd, yw’r cyflymder gwirioneddol o’r ynganiad. Pryd mae ein elfennau corfforol o ynganu yn effeithio ar gyflymder llafaredd unigolyn. Mae gan pobl sydd yn newydd i iaith llafaredd araf, oherwydd mae rhaid iddyn nhw cofio sut mae’r geiriau yn swnio. Mae rheolau ynganu yn arafu sut mae pobl yn siarad oherwydd diffyg hyder a gwybodaeth o’r iaith. Ar y llaw arall, mae siarad yn ddigymell yn gallu hybu arferion da gan fod y disgyblion yn trio i siarad yn naturiol yn lle yn gywir. (Grauberg, 1997)
Dengys y wybodaeth fod defnydd o dechnoleg wedi bod yn bwysig iawn dros y ganrif diwethaf o fewn addysg yn gyffredinol ac o fewn addysg ieithoedd modern tramor. Dros y flynyddoedd, gweler y defnydd o ramoffon, recordydd tap, radio, teledu, cyfrifiaduron, taflunyddion, a’r we y dyddiau yma, gweler iPads o fewn gwersi yn aml ac hyd yn oed ffonau symudol. I ryw raddau, mae methodoleg yn fynd law wrth law gyda thechnoleg newydd, yn arbennig ar ôl i recordydd tap gwneud i adnoddau clywedol yn bosib. Edrychir ar dechnoleg mewn dwy ffordd, yn gyntaf fel modd o greu neu chwilio am adnoddau addysgu ac yn ail fel ffordd o wella safonau dysgu. Mae technoleg yn arf anhygoel yn y byd o addysg heddiw, yn enwedig gyda ieithoedd modern tramor, mae’r we a chyfrifiaduron yn cadarnhau’r defnydd a’r creu o adnoddau creadigol a gwahanol o fewn ein ystafelloedd dosbarth heddiw. (Smith, Conti and Jones, 2016)
Cytunir fod angen ystyried ddwy ochr y ddadl ynghylch y defnydd o dechnoleg yn yr ystafell dosbarth. Ar yr un llaw, mae technoleg yn arfer pwysfawr o fewn gwersi. Er enghraifft, mae’r defnydd o’r iPads yn creu awyrgylch hwylus ynghylch y disgyblion. Hefyd, gan fod y disgyblion yn defnyddio dyfeisiau technolegol trwy’r dydd, pob dydd a dydy gweithgareddau technolegol ddim yn ofni’r dysgwyr yn y gwersi. Serch hynny, o brofiad gweler fod dal angen cyfarwyddiadau clir cyn defnyddio dyfais fel iPad. Mae linc clir neu cod QR yn ffordd addas o gyflwyno tasgau ar wefan fel Quizlet. Yn ffodus, mae gan yr adran Ieithoedd Tramor Modern yn Ysgol Y iPads i rannu rhwng y dosbarthiadau. (Smith, Conti and Jones, 2016)
Ar y llaw arall, mae rhaid ystyried y posibiliadau negyddol gyda thechnoleg. Hyd yn oed os mae defnyddio iPads yn effeithiol, mae elfennau a risgiau bosib wrth eu defnyddio. Er enghraifft, gall problemau gyda’r we codi neu diffyg batri ar y dyfeisiau o ganlyniad i’r disgyblion anghofio i gysylltu’r iPads nol i’r gwifrau. Mae’r elfennau hyn yn gallu amharu a’r ein gwersi. O brofiad, rydw i wedi gweld effaith cadarnhaol a negyddol wrth defnyddio’r iPads. Ond, pryd mae’r dyfeisiau yn gweithio mae’r canlyniadau yn bositif iawn. Mae ymateb y disgyblion yn dangos mwynhad wrth dysgu geirfa neu strwythurau gramadegol, ffactorau fwyaf diflas ond pwysig wrth ddysgu iaith. Ond, gyda chymorth o apiau a gwefannau hwylus, mae dysgu iaith yn fwy hawdd i wneud nawr nag erioed. (Smith, Conti and Jones, 2016)
Wrth ddefnyddio gwefan fel Quizlet, mae’n hanfodol fod y disgyblion yn deall bwriad y tasgau neu gemau. Dwedaf hyn oherwydd mae disgyblion yn anghofio fod angen iddyn nhw talu sylw a dysgu y geiriau, ynganiad neu strwythur. I gymharu, mae addysgu heb dechnoleg yn mynd yn erbyn gofynion y cwricwlwm i ddatblygu sgiliau cymhwysedd digidol y disgyblion. Mae’r fframwaith cymhwysedd digidol yn dod o dan cynllun y dyfodol llwyddiannus Donaldson, a felly wrth defnyddio technoleg mewn ffurf i ddysgu iaith, mae’r disgyblion yn datblygu sgiliau newydd wrth ochr sgiliau traddodiadol. (Cymru, 2008) Gofynna Donaldson bod athrawon yn gweithio ar esblygiad disgyblion gyda gwefannau a systemau gwahanol ar ddyfeisiau. (Gov.wales, 2017) Mae’n bwysig fod y disgyblion yn teimlo fel eu bod yn cael eu sbarduno i ddefnyddio’r dyfeisiau yn effeithiol, eu bod yn cymryd y cyfleoedd a’i defnyddio yn fedrus. (Smith, Conti and Jones, 2016)
Polisi ac arfer yr ysgol 
Wrth drafod y testun fy ymchwiliad gyda fy mentor pwnc ac uwch fentor, darganfyddais i fod polisi’r adran wedi newid yn ddiweddar ynglŷn â’r elfen o ynganu. Prif iaith yr adran yw Ffrangeg ac mae gan Ffrangeg, fel iaith nifer fawr o reolau ynganu. Fel iaith, mae Ffrangeg yn dibynnu ar ynganiad cywir er mwyn trosglwyddo a chyfathrebu gwybodaeth gywir. Nod yr adran yw ymateb i’r angen o sicrhau ynganiadau da, ac felly'r flwyddyn hon maen nhw wedi addasu cynlluniau gwaith pob blwyddyn i allu sicrhau fod cyfleoedd i weithio ar y rheolau. Yn ôl polisi newydd yr adran, ar ddechrau pob blwyddyn academaidd mae dosbarthiadau Ffrangeg yn cael sesiynau ynganu yn ystod yr wythnosau cyntaf cyn iddyn nhw ddysgu testunau newydd. Am flwyddyn 7 mae’r iaith yn newydd felly mae’n bwysig i’r athrawon cynnig gwersi ynganu i flwyddyn 7 i roi cyfle felly i wneud yn siŵr fod y rheolau yn aros gyda'r disgyblion. Mae’r gwersi yn parhau i bob blwyddyn ym mis Medi. (Wang, 2010)
Mae Ysgol Y wedi’u rhannu mewn i ddau safle ysgol, mae’r adran Ieithoedd Tramor Modern o fewn y ddwy ysgol yn hybu’r defnydd o reolau ynganu. Felly, fel ysgol maent yn defnyddio’r waliau y dosbarthiadau neu’r coridorau yn yr adran i hysbysebu’r rheolau ynganu. Y bwriad yw dangos a defnyddio’r arfau hyn o fewn gwersi yn ystod y flwyddyn. Mae’r ysgol hefyd yn cymryd rhan yn y ‘Spelling Bee’ Ieithoedd Tramor Modern Cenedlaethol gyda disgyblion blwyddyn 7. Yn yr un modd, mae’n hanfodol i’r unigolion sydd yn cystadlu cydnabod y rheolau o sut i ddweud y geiriau yn gywir cyn iddyn nhw eu sillafu. O fewn y fframwaith ynganu, mae’r wyddor yn elfen hollbwysig gan fod y synau sydd yn ymddangos yn yr wyddor Ffrangeg yn wahanol i’r wyddor Cymraeg a’r Saesneg. Dengys hyn bod angen gwybod yr wyddor i allu sillafu’r geiriau yn llwyddiannus. (Grauberg, 1997)
Mae’r adran Ieithoedd Tramor Modern wedi cynllunio cyfres o themâu newydd gan ychwanegu fwy o weithgareddau llefaru. Yn yr un modd, wrth arsylwi ac addysgu mae’r elfen o ddrilio a gofyn i ddisgyblion chwilio am synau penodol Ffrangeg fel yr ‘oi’ yn ‘trois’, enw’r strategaeth hwn yw arwahanu synau. Mae’r adran yn gweithredu yn effeithiol ar hyn oherwydd dirwedd acenion gwan disgyblion TGAU a Lefel A. (Norbert, 2000)  Bwriad yr athrawon yw gwthio a hybu dealltwriaeth gadarnhaol y disgyblion tuag at reolau ynganu yn gynnar i alluogi fod gan y disgyblion acenion cryf erbyn Cyfnod Allweddol 4 a 5. (Cymru, 2008)
I grynhoi, wrth gydnabod elfennau allweddol ynganu yn y cynlluniau gwaith a’r polisi'r adran Ieithoedd Tramor Modern yng Nghyfnod Allweddol 3, penderfynais i dreialu’r un gweithredoedd ac arferion gyda fy nosbarthiadau blwyddyn 9 Sbaeneg. Wrth gynllunio fy ngwersi cyntaf gyda blwyddyn 9, trafodais i syniadau gyda chymorth fy mentor pwnc ac uwch fentor ynglŷn â chanolbwyntio ar addysgu rheolau synau penodol Sbaeneg. Y rheswm tu ôl i'r syniad yw sicrhau fod y disgyblion yn datblygu acen gadarn o fewn y misoedd nesaf rhag ofn iddyn nhw astudio’r iaith fel TGAU. (Norbert, 2000) Yn ogystal, awgrymais fy mod am seilio fy ymchwiliad ar y gwersi hyn i allu help a chyfrannu at wella safon addysgu ieithyddol yn Ysgol Y.
Methodoleg/ Moeseg 
Cyn dechrau roedd rhaid dewis dosbarth i ymchwilio, gyda chymorth fy uwch fentor dewisom ni ganolbwyntio ar ddosbarth gallu isel blwyddyn 9. Y rheswm am ddewis y dosbarth hwn oedd oherwydd nad oedd y disgyblion wedi astudio’r iaith Sbaeneg yn flaenorol, felly bu’r rheolau ynganu yn newydd iddynt. Yn ychwanegol, mae’r disgyblion o allu isel, gall hyn effeithio ar yr ymchwiliad mewn ffordd ddiddorol gan fod y disgyblion yn ymateb yn dda i her ac yn drio eu gorau gyda rhywbeth newydd.
Yn gyntaf, penderfynais i ddefnyddio’r lliwiau Sbaeneg gan eu bod yn cynnwys pob sŵn penodol roeddwn i am addysgu. Cyn hyn, yn ystod y gwersi cyntaf gyda’r dosbarth dysgais i’r wyddor iddynt a hefyd synau’r llafariaid yn Sbaeneg. Pwrpas gwneud hyn oedd rhoi gwybodaeth gyffredinol o sut mae Sbaeneg yn cael ei ynganu. Wrth i mi addysgu testunau agoriadol fel, gorchmynion a chyfarchion, roeddwn i wedi trio amlinellu rhai synau i weld os bu’r disgyblion yn cydnabod yr un synau wrth weld y lliwiau Sbaeneg ar ddiwrnod y rhagbrawf. Heb law am hynny, doedd dim gwybodaeth neu gydnabyddiaeth gyda’r disgyblion wrth iddyn nhw gwblhau’r rhagbrawf yn ystod hanner cyntaf ein gwers. 
Wrth gynllunio’r ymchwiliad, cyflwynais i wybodaeth am yr aseiniad ac yr ymchwiliad i’r dosbarth gan esbonio pob elfen yn ofalus. Yn gyntaf, esboniais i nod yr ymchwiliad, yn ail esboniais i beth bydd angen iddyn nhw wneud i fy helpu i gwblhau’r ymchwiliad ac yn olaf esboniais i eu hawliau ar gyfer yr ymchwil. Roeddwn i wedi sicrhau fod pob un yn ymwybodol o’r angen i lofnodi i ddweud bod hawl gen i, i ddefnyddio eu gwaith yn yr ymchwiliad. Yr elfen fwyaf pwysig esboniais i, oedd yr hawl i dynnu mas o’r ymchwiliad ar unrhyw bryd. (Arthur, J. (Ed.). 2012).
Yn ystod y wers hon, treuliais i hanner y wers i sicrhau fod pob disgybl yn deall gofynion yr ymchwiliad. Yn ogystal, dosbarthais i ffurflenni caniatâd i’r disgyblion a oedd yn cynnwys  y wybodaeth iddyn nhw ddarllen yn unigol cyn iddyn nhw lofnodi a dyddio’r ffurflenni. Pwysleisiais i’r pwysigrwydd o gytuno i roi’r caniatâd cyn iddyn nhw lofnodi. Roedd y ffurflen yn syml ac yn esbonio pob elfen o gadw gwybodaeth ac ymchwilio er mwyn sicrhau fod y disgyblion yn deall yn union eu gofynion yn y profi. Doedd dim angen i mi ddosbarthu llythyron caniatâd am rieni y disgyblion gan fod yr ysgol yn darparu gwybodaeth ar ddechrau'r flwyddyn academaidd. Mae'r wybodaeth yn dweud wrth rieni fod darpar athrawon yn cynnal ymchwiliadau yn ystod y flwyddyn, mae rhaid wedyn i rieni llofnodi i roi eu caniatâd. Nid oedd rhiant unrhyw disgybl yn fy nosbarth wedi anghytuno i heb roi caniatâd, felly ddim ond caniatâd y disgyblion roedd rhaid i mi sicrhau. (BERA, 2012)
Ar ddiwrnod y rhagbrawf, dosbarthais i ddarn o bapur i bob disgybl gyda rhif adnabod ac enw Sbaeneg. Y rheswm am wneud hyn oedd i sicrhau fy mod yn ymateb i ofynion moesegol yr aseiniad gan wneud yn siŵr fod y disgyblion yn anhysbys. Mae hyn hefyd yn ymateb i ofynion BERA gan fy mod yn gofalu ac yn diogelu enw’r ysgol ac enw’r disgyblion. Esboniais i’n glir i’r disgyblion cyn dechrau fod angen iddyn nhw ddweud eu rhif adnabod a’i enw Sbaeneg cyn dechrau’r rhagbrawf. Hefyd, am gymorth rhoddais i restr o’r wybodaeth i fy mentor pwnc gan fod hi oedd yr un i recordio’r disgyblion tu fas i’r ystafell dosbarth.  (BERA, 2012) 
Dewisais i recordio’r disgyblion a chadw canlyniadau’r prawf fel clipiau sain gan ei fod yn arfer effeithiol a chloi. Mae’r adran yn defnyddio’r recordydd ar gyfer arholiadau llafar blwyddyn 11. Maent yn ddyfais fanteisiol ar ran bod gwaith yn cael ei harbed yn anhysbys, mae’r clipiau sain yn haws i arbed gan fod y recordydd yn cysylltu â'r cyfrifiadur ac mae’r canlyniadau yn glir. Yn yr un modd, gan fod y recordydd yn symudol roedd cyfle i mi barhau i addysgu wrth i fy mentor pwnc recordio’r disgyblion tu fas i’r dosbarth fesul pâr. (Smalley and Morris, 1993)
Cynnwys a threfn y prawf oedd i bâr o ddisgyblion eistedd gyda fy mentor pwnc tu fas i’r ystafell dosbarth er mwyn gael preifatrwydd a chwarae teg. Gan fod y prawf yn cael ei gynnal trwy iaith newydd, roedd y disgyblion yn swil. Gan hynny, roedd y syniad o beidio gwneud y prawf yn yr ystafell dosbarth yn angenrheidiol. I ddechrau roedd rhaid i’r ymgeisydd dweud ei enw a rhif adnabod cyn dechrau. Wedyn gan ddefnyddio’r rhestr geirfa, ynganodd pob disgybl pob lliw un ar ôl y llall yn Sbaeneg heb gymorth. (Smith, Conti and Jones, 2016)
Wrth i’r disgyblion cael eu recordio, roeddwn i’n paratoi chwilair i weddill y dosbarth yn defnyddio lliwiau Sbaeneg. Bwriad y dasg oedd rhoi cyfle i’r disgyblion ddarganfod cyfieithiad y lliwiau cyn iddyn nhw gael eu recordio. Yn ystod y profi, roedd y disgyblion a oedd nol yn y dosbarth yn ymarfer mewn parau i godi hyder ei gilydd. Wrth i mi gylchi’r dosbarth, clywais i rai trafferthion gydag ynganiad y disgyblion, ond ni rhoddais i gymorth gan fod bwriad y prawf oedd profi’r disgyblion heb gefnogaeth. Mantais ychwanegol o recordio oedd bod angen i’r disgyblion fod yn hyderus i gymryd rhan yn y prawf. Atgoffais i’r disgyblion yn gyson i gofio fod nid prawf ysgol oedd hi, a does dim byd iddyn nhw golli wrth drio. (Morgan and Neil, 2001)
Ddim ond un gwers yn unig oedd rhwng y profion, gan roedd hanner y wers cyn y rhagbrawf yn seiliedig ar y lliwiau a hanner o’r gwers cyn yr ôl-brawf yn seiliedig ar ymarfer y lliwiau hefyd. O ganlyniad, dim ond un gwers yn fy marn i oedd angen i allu addysgu’r synau penodol sydd yn ymddangos yn geiriau y lliwiau Sbaeneg. Defnyddiais i’r arfer traddodiadol o ddrilio, gwahanu synau ac esbonio sut maent yn swnio, hefyd, cymharais i’r synau sydd yn ymddangos o fewn yr iaith Gymraeg i helpu’r disgyblion cofio’r rheolau yn fwy gadarn. (Fantini, 1985)
Elfen pwysig o fy ymchwiliad yw’r defnydd o dechnoleg i gefnogi’r addysgu. Gan fod gwahanol wefannau a apiau yn defnyddio lleisiau pobl brodorol i ynganu’r geirfa roeddwn i eisiau ymchwilio’r effaith o ddefnyddio’r adnoddau hyn. Gan hynny, defnyddiais i dechnoleg i gefnogi fy addysgu gan ddefnyddio cyflwyniad pwynt pŵer, ac adnoddau technolegol sydd yn ynganu geiriau yn glir ac yn gywir wrth ochr addysgu traddodiadol. Roedd y disgyblion wedi cwblhau tasg greadigol i atgyfnerthu’r lliwiau, ysgrifennon nhw cerdd yn defnyddio geiriau mae nhw wedi ymchwilio i gyd-fynd ar lliwiau o’r geiriaduron. (Pachler and Field, 2002)
Roedd cynnwys a threfn yr ôl-brawf yn union debyg i’r rhagbrawf, dwedodd y disgyblion eu enwau Sbaeneg a rhifau adnabod cyn llefaru’r geiriau am yr ail-dro wrth y recordydd.  


Gwerthuso  
Fel y dwedais, dim ond un wers yn unig addysgais rhwng y profion oherwydd diffyg amser yn bennaf. Dros y misoedd, collais i nifer o ddiwrnodau ysgol o ganlyniad i eira, diwrnod Hyfforddiant Mewn Swydd a gŵyl y banc. Roedd amser felly yn effeithio ar addysgu’r lliwiau oherwydd diffyg amser, er mwyn gallu recordio’r ôl-brawf roedd rhaid i mi ddefnyddio gwers Ffrangeg y disgyblion.
Yn yr adran hon, byddaf yn gwerthuso’r wers gan ganolbwyntio ar y tasgau, adnoddau a dulliau wrth gysylltu gyda’r darllen oedd wedi fy helpu i gynllunio’r wers rhwng y profi. Wrth benderfynu defnyddio’r lliwiau fel strategaeth o amlinellu’r synau pwysicaf, roeddwn i’n ymwybodol fy mod wedi cynllunio gwers ar liwiau Ffrangeg yn ystod fy mhrofiad cyntaf. Gan fod y wers yn un sydd yn gweithio ar y sgiliau gwahanol ac yn rhoi’r cyfle i’r disgyblion bod yn greadigol, y syniad oedd cyfieithu’r wers roedd gen i’n barod o Ffrangeg i Sbaeneg. (Smith, Conti and Jones, 2016)
Cynllun y wers oedd tasg gysylltu i ddechrau, roedd rhaid i’r disgyblion cysylltu’r geiriau'r lliwiau gyda splatiau cywir. Yn ail, driliais i’r lliwiau, yn ystod y rhan yma o'r wers, pwysleisiais i bob sŵn newydd o fewn y geiriau. Canolbwyntiais i ar wahanu’r synau penodol, y synau a oedd yn newydd i’r disgyblion. Eglurais fod y lliwiau Sbaeneg yn eiriau cytras i’r Saesneg ac i’r Ffrangeg, mae'n rhaid cofio fod y disgyblion sydd yn cymryd rhan yr ymchwiliad wedi bod yn dysgu Ffrangeg am dair blynedd. Y dasg nesaf oedd defnyddio geiriadur Sbaeneg i chwilio am enwau gwahanol yn Sbaeneg sydd yn cysylltu â’r lliwiau. Yn defnyddio’r lliwiau a’r enwau, ysgrifennodd y disgyblion cerdd i wneud a'r enfys. Yn olaf, addysgais ansoddeiriau i ddisgrifio’r lliwiau er mwyn hybu’r disgyblion i ddweud beth yw eu hoff liw ac i fynegi pam.  (vdocuments.mx, 2018)  
Er bod un wers yn unig rhwng y rhagbrawf ac ôl-brawf, defnyddiais i hanner o’r gwersi pryd roedd y disgyblion yn cael eu recordio i gyflwyno neu atgyfnerthu’r lliwiau. Yn ystod y wers ble recordiais i’r rhagbrawf rhoddais i gopi o’r lliwiau un rhwng dau ac i ymarfer, cynlluniais i dasg lafar i roi cyfle i’r disgyblion practis cyn iddyn nhw ddechrau ar y rhagbrawf. Yn bendant, wrth grwydro clywais drafferthion amlwg. Hyd yn oed bod y disgyblion wedi cael cyfres o wersi erbyn hyn, roedd rhai synau yn achosi trafferth i fwyafrif y dosbarth. Gwelir felly yng nghanlyniadau'r rhagbrawf bod unrhyw liw sydd yn cynnwys sŵn sydd yn newydd neu yn gymhleth i ddweud, doedd y disgyblion ddim wedi eu cael yn gywir. Mae’r synau hyn yn cynnwys y ‘j’ yn ‘rojo’ a ‘naranja’, y ‘v’ yn ‘verde’ a ‘violeta’, y ‘ll’ yn ‘amarillo ac y ‘z’ yn ‘azul’. Gwelir isod y canlyniadau ar gyfer pob lliw, mae’r barrau glas yn dangos canlyniadau’r rhagbrawf, wrth edrych dydy’r canlyniadau ddim yn uchel. Heb os nac oni bai, mae’r synau esboniais i am uchod yn y rhai roedd y disgyblion wedi cael yn anghywir yn y rhagbrawf.  (Rocketlanguages.com, 2018)












Yn gyntaf, rwyf am siarad am y sŵn ‘j’ yn Sbaeneg sydd i’w weld yn dau o’r lliwiau, ‘rojo’ sef coch a ‘naranja’ sef oren. Mae’r ffaith bod ‘rojo’ yn Gymraeg yn golygu coch yn allweddol oherwydd mae’r un synau yn ymddangos yn y ddau air. Mae’r ‘j’ yn Sbaeneg yn swnio fel y ‘ch’ yn Gymraeg, ond cyn y rhagbrawf doedd y disgyblion ddim yn ymwybodol o’r cysylltiad rhwng y synau a’r geiriau. Felly, wrth edrych ar y canlyniadau ddim ond pedwar disgybl oedd wedi dweud y gair ‘rojo’ yn gywir i gymharu â’r gair ‘naranja’. Doedd neb wedi ynganu ‘naranja’ hyd yn oed y pedwar oedd wedi cael yn yr un sŵn yn gywir wrth ddweud ‘rojo’. (Rocketlanguages.com, 2018)
Wrth addysgu'r wers, dyma’r sŵn dewisais i gyflwyno’n gyntaf gan fod y cysylltiad i’r Gymraeg yn symleiddio’r sŵn. Gyda disgyblion dwyieithog mae cydnabod patrymau tebyg rhwng ieithoedd yn helpu nhw i ddysgu rheolau'r iaith newydd. Yn bersonol, gwelais i fod y disgyblion yn cofio’r sŵn hwn yn y gair ‘rojo’ gan eu bod yn gwybod y cyfieithiad sydd yn cynnwys yr un sŵn. Ond wrth gymharu hyn gyda’r gair am oren sef ‘naranja’, nad oedd y disgyblion yn cofio rheol y sŵn. Doedd y mwyafrif ddim yn gwneud cysylltiad rhwng y ddau air, doedden nhw ddim felly yn cofio bod y ‘j’ fel ‘ch’. Wrth werthuso, darganfyddai fod y disgyblion ddim wedi creu cysylltiad gyda'r sŵn, a chredaf fod hyn o ganlyniad i’r ffaith fod y sŵn ddim yn ymddangos yn y gair Cymraeg. (Fantini, 1985)
Yn yr un modd, roedd mwyafrif o’r disgyblion wedi ynganu’r sŵn penodol wrth ddweud ‘verde’ a ‘violeta’, yn wirionedd doedd y disgyblion ddim yn gyfarwydd gyda sut mae Sbaenwyr yn ynganu’r sŵn ‘v’. Does dim amheuaeth bod y dysgwyr yn meddu ar y wybodaeth bod y llythyren ‘v’ yn Sbaen yn cael ei ddweud fel ‘b’ yn Gymraeg. Gan fod hyn yn rhywbeth penodol i Sbaen yn unig, doeddwn i ddim am farcio’r disgyblion lawr am beidio dweud y ‘v’ fel ‘b’. Ond, wrth addysgu’r lliwiau ac wrth ail-farcio edrychais yn benodol am y sŵn ‘b’ wrth iddynt ynganu’r geiriau ‘verde’ a ‘violeta’. Mae’r sŵn hwn yn arbennig i ynganu Sbaen, wrth gyflwyno’r sŵn i’r disgyblion esboniais y ffactor hwn gan ei fod yn bwysig i ddiwylliant y wlad. (Fantini, 1985)
Nesaf, cyflwynais y sŵn sydd yn ymddangos yn y gair am felyn, sef ‘ll’. Mae’r sŵn hwn yn anodd i’r disgyblion cofio, oherwydd dydy’r sŵn ddim yn debyg i sut mae’n cael ei ynganu yn Gymraeg neu’n Saesneg. Yn Gymraeg mae’r sŵn yn unigryw ac mae’r disgyblion yr ymchwiliad wedi aeddfedu trwy addysgu Cymraeg. Maent felly wedi cael eu hyfforddi i gofio’r sŵn arbennig pryd maent yn gweld ‘ll’, felly swydd anodd oedd ail-hyfforddi’r disgyblion i wybod y sŵn newydd i’r un llythrennau. Bellach, mae’r gair Sbaeneg yn edrych fel gair Saesneg sydd yn golygu rhywbeth cwbl wahanol, mae hyn hefyd yn effeithio ar sut mae’r disgyblion yn gweld ac felly yn ynganu’r gair. Yn Saesneg mae’r ‘ll’ yn cael eu hynganu yn wahanol, fel yn y cyfieithiad Saesneg o ‘amarillo’ sef ‘yellow’. Mae’r cymysgedd o’r synau gwahanol am yr un llythyren yn cymhlethu sut mae’r disgyblion yn ynganu, gwelir hyn yn y canlyniadau. (Cunningham-Andersson, 2011)
Y sŵn olaf addysgais i oedd y gwahanol fersiynau o’r ‘z’ sydd i’w gael yn ‘azul’, fel y ‘v’ yn ‘verde’, mae’r synau gwahanol ar ran y ‘z’ yn eiriau Sbaeneg yn elfen ddiwylliannol. Nai llai maent yn cael ei ynganu fel ‘th’, fel yn Gymraeg neu fel ‘s’. Defnyddir ‘th’ yn Sbaen ac ‘z’ yn weledydd yn Nhe America. Yn y rhagbrawf, ynganodd y disgyblion y sŵn fel ‘z’ yn Saesneg, fel yn y gair ‘zebra’, mae’r disgyblion wedi cysylltu’r sŵn ag un maent yn gwybod yn barod. Wrth addysgu, esboniais y gwahaniaeth rhwng y synau, ac yn gyffredinol clywais y mwyafrif yn defnyddio’r ‘s’ wrth iddyn nhw ymarfer ar lafar. Wrth edrych ar y canlyniadau, doedd neb wedi ynganu’r gair yn gywir yn y rhagbrawf gan eu bod wedi dewis i ddweud y ‘z’ fel sut maent yn gwneud yn Saesneg. Bellach, does dim ’z’ yn yr iaith Gymraeg ac felly'r unig fersiwn mae’r disgyblion yn gydnabod yw’r Saesneg. (Wang, 2010)
Ar ben hynny, wrth wrando ar y clipiau sain o’r rhagbrawf ac o adborth fy mentor pwnc, sylweddolais fod y disgyblion yn ofn dweud y gair ‘negro’ oherwydd ei hystyr negyddol yn Saesneg. O achos, wrth addysgu’r gair hwn, roeddwn i wedi atgoffa’r disgyblion o reol y llafariaid, a gofynnais iddyn nhw ddweud y gair ar lafar wrth gofio. Wedyn, deallodd y disgyblion y gwahaniaeth rhwng ynganiad y gair Saesneg a Sbaeneg. Roedd ‘negro’ felly yn dysgu gwers ychwanegol i’r dosbarth, dysgu bod ynganiad cywir yn sicrhau ystyr cywir. Gall ynganu rhywbeth yn anghywir achosi anhawster. Roedd nifer fawr wedi dweud y gair yn gywir yn y rhagbrawf, ond yn bersonol, credaf fod hyn wedi digwydd i’r canlyniad o betruster rhag ofn eu bod yn cyfleu'r ystyr anghywir. (Wang, 2010)
Ffactor arall gwelais yn y canlyniadau oedd bod dylanwad y Ffrangeg wedi effeithio ar ynganu’r disgyblion. Mae’r disgyblion yr ymchwiliad wedi bod addysgu Ffrangeg ers iddynt gyrraedd yr ysgol uwchradd, i rai efallai roedd cyfle iddyn nhw ddysgu bach o Ffrangeg yn yr ysgol gynradd. Mae’r gair am lwyd yn Sbaeneg yw ‘gris’, mae’r gair union yr un peth yn Ffrangeg, ond mae’r ynganu yn wahanol. Yn Ffrangeg, ni ynganir y ‘s’ ar ddiwedd y gair i gymharu â sut ynganir yn Sbaeneg (Grauberg, 1997).  Yn Sbaeneg, mae’r ‘s’ yn cael ei ynganu, a ni ynganir y ‘r’ yr un ffordd chwaith. Yn Ffrangeg mae sŵn y ‘r’ yn fwy trwynol ac yn Sbaeneg mae’n rhaid rowlio’r sŵn ‘r’ fel y ‘rh’ yn Gymraeg. Wrth wrando ar y clipiau, dywedodd rhaid disgyblion y gair ‘gris’ fel yn Ffrangeg, felly wrth addysgu’r gair yn ystod y wers ddilynol, pwysleisiais i’r gwahaniaeth. Mae’r ffactor hwn yn ategu beth ddarganfyddai wrth ddarllen, mae disgyblion yn cysylltu’r geiriau newydd mewn iaith wahanol i synau maent yn gwybod yn barod. Mae hyn yn naturiol ond, yn effeithio ar sut maent yn llefaru geiriau mewn gwahanol ieithoedd. (Wang, 2010)
I grynhoi, roedd y rhagbrawf yn esbonio ac yn dangos nifer o ffactorau gwahanol ynglŷn ag ynganu. Roedd y ffactorau yn helpu fi i gynllunio sut i ddrilio a ba reolau roedd rhaid i mi esbonio wrth addysgu ynganiad y lliwiau yn gywir. Doeddwn i ddim yn meddwl bydd yr elfen ddiwylliannol yn bwysig na’r dylanwad o Ffrangeg. Ond, wrth wrando ar sut siaradodd y disgyblion yn ystod y rhagbrawf, roedd y ffactorau hyn yn amlwg ac yn hanfodol i gywiro cyn yr ôl-brawf. Yn bennaf, y ffactor mwyaf amlwg yw bod angen i athrawon ieithoedd modern tramor addysgu rheolau ynganu i sicrhau cywirdeb iaith a chywirdeb ystyr y disgyblion wrth iddyn nhw siarad a chyfathrebu. Hefyd, roedd cael y cyfle i wrando ar y disgyblion cyn iddynt gael ei recordio yn ddiddorol i’w clywed ac adborth fy mentor pwnc ar ôl iddi eu recordio, darganfyddwn bwysigrwydd rheolau ynganu a’i dylanwad ar yr iaith. (Smalley and Morris, 1993)

Gwelir uchod canlyniadau’r rhagbrawf yn las a chanlyniadau’r ôl-brawf yn oren, cymerodd 24 disgybl rhan yn y rhagbrawf a 23 disgybl rhan yn yr ôl-brawf oherwydd salwch. Trafodais yn y gwerthusiad canlyniadau’r rhagbrawf a sut dylanwadodd y canlyniadau ar sut addysgais y wers ddilynol. O brofiad, mae ynganu yn elfen bwysig i rai dysgwyr o Sbaeneg a llai pwysig i eraill. Wrth ddarllen, sylweddolir fod y ffactor o addysgu disgyblion i ynganu’n gywir yn broses gyflym, yn enwedig i ddisgyblion amlieithog. (Fantini, 1985)
Dengys y graff uchod canlyniadau eglur o’r effaith o addysgu sut i ynganu’n gywir. Llwyddodd mwyafrif y dosbarth i wella eu hynganiad yn yr ôl-brawf. Gwelir fod y barrau oren bron i ddwbl maint y barrau glas, mae hyn felly yn cadarnhau effaith o gymryd amser i ddrilio, trafod ac esbonio ffactorau ac elfennau penodol o ynganu. I gymharu â’r rhagbrawf, mae pob lliw wedi cael eu hynganu’n gywir gan o leiaf un disgybl. Yn y rhagbrawf, doedd neb wedi ynganu ‘azul’ neu ‘naranja’ yn gywir, ond yn yr ôl-brawf roedd rhaid disgyblion llwyddiannus wedi dweud y geiriau hyn yn hollol berffaith. Mae hyn yn dangos gwelliant ar ran y disgyblion ac yn bellach yr effaith o addysgu wrth wirio gwallau cyffredin. I gadarnhau, mae’r dylanwad o addysgu’r wyddor a’r llafariad yn y gwersi cyntaf wedi cryfhau acenion Sbaeneg y dosbarth ymhellach. Mae’n bwysig i’r disgyblion derbyn y wybodaeth sylfaenol er mwyn iddynt allu adeiladu wrth ddysgu’r synau sydd yn fwy heriol.  (Rocketlanguages.com, 2018)
Dangosir yn y canlyniadau bod anhawster dal i fodoli gyda rhai o’r synau sydd yn fwy gwahanol i’r dysgwyr. Yn sicr, mae’n bwysig cofio fod dim Sbaeneg gydag unrhyw ddisgybl yn y dosbarth rwyf wedi ymchwilio, hefyd maent yn nosbarth gallu isel. Yn bosib, mae’r disgyblion efallai dan anfantais oherwydd eu dealltwriaeth academaidd, neu ar y llaw arall gall dysgu o’i chamgymeriadau helpu nhw i sylweddoli bod gwelliant yn bosib os maent yn deall ble mae’r gwall. Yn bersonol, mae’r profion wedi dangos bod angen i ddisgyblion neu bobl ifanc yn gyffredinol gwneud camgymeriadau, gweld a sylweddoli ble roedden nhw wedi mynd yn anghywir i wella a chodi eu safonau. (Class Teaching, 2014)
Heb os nac oni bai, mae’r iaith Ffrangeg wedi effeithio’r canlyniadau. Wrth wrando ar glipiau sain y dosbarth i farcio’r profion, sylweddolais i acen gref Ffrangeg wrth i ambell i ddisgybl llefaru’r rhestr o eiriau Sbaeneg, gwelaf batrwm diddorol yn ymddangos gyda’r ffactor hwn. Yn ystod y rhagbrawf mae’r gair ‘gris’ yn cymhlethu nifer oherwydd, fel y dwedais wrth werthuso, mae’r un gair yn cael ei defnyddio yn Ffrangeg am union yr un lliw. I rai, yn naturiol, maen nhw wedi cysylltu’r lliw gydag iaith sydd yn fwy cydnabyddol. Mae ‘gris’ felly yn air cytras rhwng Ffrangeg a Sbaeneg, ond dydyn nhw ddim yn swnio’n debyg. (Education and Bialystock, 2000)
Yn ddiddorol, dengys y graff sydd yn cyflwyno canlyniadau pob lliw o dan yr adran gwerthuso, bod llai wedi ynganu ‘gris’ yn gywir yn yr ôl-brawf i gymharu â’r rhagbrawf. Yn bersonol, mae hyn yn amlinellu dylanwad ieithoedd eraill ar sut mae pobl amlieithog yn gallu drysu a chymysgu ieithoedd. Mae’r disgyblion hyn yn fwy cyfarwydd gyda Ffrangeg, felly mae’n bosib eu bod wedi meddwl am reolau Ffrangeg wrth reddf i gymharu â’r rheolau newydd Sbaeneg maent wedi dysgu yn ddiweddarach. Sylwais wrth farcio, fod ambell i ddisgybl wedi gwaethygu yn yr ôl-brawf oherwydd dylanwad y Ffrangeg. Mae hyn yn cwestiynu effaith addysgu a sut i helpu’r disgyblion i wahanu rheolau gwahanol ieithoedd yn naturiol. (Education and Bialystock, 2000)
Yn bendant, mae canlyniadau’r ôl-brawf yn dangos canlyniadau sydd wedi wella, ond mae ambell i ganlyniad yn codi cwestiynau. Er enghraifft, mae Daniel wedi gwaethygu rhwng y rhagbrawf ac ôl-brawf. Wrth wrando ar y clipiau a’i gymharu, mae’n amlwg fod yr iaith Ffrangeg wedi effeithio arno, gan ei fod yn ynganu’r geiriau yn defnyddio synau Ffrangeg. Ar y llaw arall, mae dau aelod o’r dosbarth wedi aros yr un peth, mae hyn yn dangos bod rhai angen fwy o amser neu fwy o ymarfer i allu gwirio eu gwallau a wella. Dydy cynnydd ddim yn digwydd dros nos, mae’r disgyblion angen gweithio ar eu sgiliau a’i ddatblygu dros cyfnod o amser. Mae’r ffaith bod nifer wedi gwella o fewn amser byr yn beth anhygoel, ond dydy hyn ddim yn digwydd trwy’r amser. Yn wir, mae hyn yn anghyffredin iawn, ond mae’n dangos fod cyfuno addysgu traddodiadol gyda technoleg gwybodaeth yn effeithiol. 
Ar ran cyfuno technoleg, defnyddiais i iPads yr adran gyda’r disgyblion cyn eu ail-recordio. Rhoddais linc i wefan Quizlet, cyn y wers roeddwn i wedi creu gweithgaredd ar y gwefan yn barod am y disgyblion. Roedd y pecyn gwaith yn cynnwys y lliwiau, yr elfen gorau am Quizlet yw’r cardiau fflach. Mae’r gwefan yn cynnwys cardiau fflach sydd yn Sbaeneg ac yn Gymraeg. Mae’r cardiau hefyd yn cynnwys llais brodorol, bwriad y cardiau fflach cyn y recordio oedd i’r dyfais technolegol helpu y disgyblion gyda’u ynganiad gan wrando ar lais Sbaeneg. Os oedd fwy o amser, hoffwn i wedi gallu defnyddio fwy o dechnoleg, neu yn fwy gyson. Ond, yn anffodus mae’r iPads yn arferion defnyddiol a felly mae nifer o’r athrawon am eu defnyddio. Roedd y dyfeisiau ar gael yn unig am hanner y wers, felly roedd rhaid i mi gynllunio’n medrus i gymryd mantais o’r iPads mewn amser prin. (Smith, Conti and Jones, 2016)
Yn y dyfodol, hoffwn i barhau i weithio tuag at wella safonau ynganu Sbaeneg y disgyblion gan eu hatgoffa i amlinellu’r synau penodol. Mae’n bwysig cofio bod canlyniadau y profion yn dangos bod y fath yma o addysgu yn gweithio, a mae’r elfen o dechnoleg yn atgyfnerthu’r ynganiad yn bellach. Hoffwn i ddarganfod mwy o wefannau ac apiau sydd yn cynnwys gweithgareddau sydd yn pwysleisio’r rheolau ynganu. Yn bersonol, credaf fod hyn yn codi safon llafaredd disgyblion wrth iddynt dysgu iaith newydd. Mae’r disgyblion sydd ynghlwm gyda’r ymchwiliad yn ffodus tu hwnt i allu dysgu mwy nag un iaith tramor, ond mae’n bwysig eu bod yn deall y wahaniaeth rhwng y rheolau wrth ynganu. Mae pwyslais allweddol ar ynganu gan eu bod yn helpu i ddatblygu sgiliau cyfathrebu a safon llafar y dysgwyr a'r athrawon sydd yn eu addysgu. 
Cyfyngiadau a datblygiad i’r dyfodol
Yng ngoleuni’r canlyniadau, y bwriad yn y dyfodol fydd i barhau i recordio disgyblion fy nosbarthiadau er mwyn gallu monitro eu cynnydd. Dengys y canlyniadau bod gwelliant yn digwydd ar ôl gweithio ar synau penodol yn Sbaeneg sydd yn gwahanol i synau sydd yn ymddangos yn Gymraeg, Saesneg a Ffrangeg. (Rocketlanguages.com, 2018) Wrth addysgu yn y dyfodol agos, amcanion fy addysgu bydd i gofio fod disgyblion dwyieithog neu amlieithog yn wahanol i ddisgyblion uniaith. Mae sgiliau’r dysgwyr hyn yn arbennig ac yn wahanol, felly mae’n allweddol i’w addysgu i gynllunio wrth gofio eu bod yn wahanol. (Grauberg, 1997)
I wella’r profi y tro nesaf, byddaf yn hyfforddi y disgyblion i allu recordio’i gilydd. Wrth wneud hyn, bydd cyfle iddynt wneud marcio cyfoedion. Gall y disgyblion, fel pâr recordio’i gilydd ac wrth wrando nol ar y canlyniadau, asesu ei gilydd a rhoi adborth a chymorth ar sut i wella. Mae asesu cyfoedion yn effeithiol gyda tasgau ysgrifenedig, felly pam lai defnyddio’r un strategaeth gyda profion ynganu. Yn Ysgol Y, gyda blwyddyn 7 mae profion sillafu yn gyffredin er mwyn eu paratoi ar gyfer y cystadleuaeth cenedlaethol sef y ‘Spelling Bee’. (Rocketlanguages.com, 2018)
Dydw i, ar y llaw arall, ddim wedi clywed am lawer o athrawon ieithoedd yn gynnal profion ynganu yn wythnosol. Ar ôl ymchwilio pwysigrwydd ynganu ac effaith mae addysgu a wahanu synau yn cyflawni, yn fy gyrfa personol, rwyf am fwriadu cynnal profion ynganu yn wythnosol. Nod prawf pob wythnos bydd i ganolbwyntio ar sŵn penodol, byddaf yn defnyddio’r un trefn a fe defnyddiais i gynnal yr ymchwiliad hyn. Byddaf yn rhoi rhestr o eiriau sydd yn cynnwys y sŵn penodol, wedi na’i addysgu’r geiriau gan ddefnyddio gwefan megis Quizlet am gymorth cyn ail-recordio’r disgyblion i fesur eu cynnydd. (Morgan and Neil, 2001)
Ar y llaw arall, byddaf yn sicrhau i bwysleisio gwahaniaeth y synau rhwng Sbaeneg a Ffrangeg, a chysylltu’r synau gyda sŵn tebyg yn Gymraeg neu yn Saesneg. Hoffwn i gael fwy o amser rhwng y profion i allu canolbwyntio ar addysgu'r synau. Mae’n allweddol i gofio fod iaith yn sgil, ac felly mae’r gallu i ddeall yr acen ac wedyn i gynhyrchu’r acen eich hunain yn heriol. Mae rhaid, o dan ofynion Donaldson, creu unigolion annibynnol. (Gov.wales, 2017) Wrth addysgu’r disgyblion i wthio’i hun i allu addasu eu hacenion dros gyfnod o amser, mae hyn yn golygu bod elfen o annibyniaeth yn bodoli. (Smith, Conti and Jones, 2016)
Gan ddefnyddio’r ymchwiliad hon, y bwriad fydd i ddatblygu fy sgiliau addysgu yn broffesiynol. Hoffwn i barhau i fwrw nod y fframwaith cymhwysedd digidol gan hybu’r disgyblion i ddefnyddio technoleg yn effeithiol ar y cyd gydag ieithoedd. Mae angen i bobl ifanc deall bod technoleg yn ddefnyddiol yn y byd addysgu yn ogystal â rhesymau cymdeithasol. Mae cynlluniau'r cwricwlwm newydd yn bwriadu hybu athrawon i gymryd mantais o’r dechnoleg sydd ar gael i sbarduno diddordeb dysgwyr o fewn gwersi ieithoedd modern tramor. (Cymru, 2008) 
I grynhoi, wrth gynnal yr ymchwiliad hwn, dysgaf fod angen fwy o bwyslais ar ddatblygu sgiliau llafar ac ynganu disgyblion o fewn yr iaith Sbaeneg. Dwedaf hyn o ganlyniad i’r rhagbrawf a’r ôl-brawf a’i canlyniadau amlwg. Mae’r angen i weithredu arferion newydd yn yr ystafell dosbarth sydd yn ymwneud a sgiliau llefaru disgyblion. Credaf fod angen dechrau’r proses yn syth wrth i ddisgyblion dechrau yn yr ysgol uwchradd, er mwyn adeiladu ar y sgiliau allweddol yn ystod y flynyddoedd cyn TGAU a Lefel A. Gall safonau uwch o fewn y sgiliau allweddol codi graddau pobl ifanc yng Nghymru o fewn Cyfnod Allweddol 4 a 5. (Pachler and Field, 2002)

Canlyniadau'r lliwiau penodol

Rhagbrawf	rojo	verde	amarillo	violeta	azul	rosa	morado	naranja	marron	gris	blanco	negro	4	11	1	19	0	21	20	0	21	23	24	22	Ôl-brawf	rojo	verde	amarillo	violeta	azul	rosa	morado	naranja	marron	gris	blanco	negro	15	17	17	22	8	21	20	11	19	18	22	23	



Canlyniadau y Rhagbrawf ac Ôl-brawf

Rhagbrawf	Lucia	Sebastian	Aaron	Adolfo	Laura	Sofia	Antonio	Adela	Mateo	Jose	Matias	Juan	Teresa	Maria	Camilla	Pablo	Jesus	Adrian	Alejandro	Isabella	Santiago	Eva	Daniel	Alonso	6	5	7	7	8	6	5	6	5	7	6	6	6	7	6	8	4	6	7	7	7	8	7	7	Ol-brawf	Lucia	Sebastian	Aaron	Adolfo	Laura	Sofia	Antonio	Adela	Mateo	Jose	Matias	Juan	Teresa	Maria	Camilla	Pablo	Jesus	Adrian	Alejandro	Isabella	Santiago	Eva	Daniel	Alonso	10	6	7	7	12	11	9	11	9	9	7	7	11	0	12	11	8	8	10	11	9	11	3	11	

